open-index/open-wikipedia-markdown huggingface dataset:
Sumalia

***Sumalia*** er en slekt av sommerfugler som tilhører underfamilien Limenitidinae i den store familien flikvinger (Nymphalidae). Gruppen består for det meste av store, kraftige arter. De er gode flygere og seiler gjerne på stive vinger. Disse sommerfuglene lever i Sørøst-Asia.

## Utseende
Ganske store, kraftige sommerfugler med lange vinger. Oversiden er brun med mørke flekker og et hvitt tverrbånd (dette kan ha et grønt skinn). Slekten ligner sterkt på den beslektede slekten *[[Tarattia]].*

## Levevis
Minst én av artene har larver som lever på busker og trær i pilefamilien (Salicaceae).

## Utbredelse
Slekten er utbredt fra India og Himalaya i vest til den indonesiske øya Sumba i øst.

## Systematisk inndeling

Disse artene har gjerne vært plassert i slekten *[[Limenitis]]*.

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae Rafinesque, 1815
************** Underfamilien Limenitidinae Behr, 1846
*************** Limenitidini – 173 arter, mangler i Afrika
**************** Slekten ***Sumalia*** Moore, 1898
***************** *[[Sumalia agneya]]* (Doherty, 1891)
***************** *[[Sumalia chilo]]* (Grose-Smith, 1897)
***************** *[[Sumalia daraxa]]* (Doubleday, 1848)
***************** *[[Sumalia zulema]]* (Dounleday, 1848)

## Kilder
* Wahlberg, N. og Brower, A.V.Z. (2006) *Sumalia* på Tree of life http://tolweb.org/Sumalia/

## Eksterne lenker
* 
* Markku Savela's Lepidoptera and some other life forms: Sjekkliste over artene. Hentet 6.1. 2012
Krzysztof Rutkowski

**Krzysztof Rutkowski** (født 6. april 1960 i Teresin nær Sochaczew i Polen) er en polsk privatetterforsker, politiker, tidligere medlem av Sejm og sporadisk skuespiller.

Rutkowski begynte sin karriere som etterforsker med å finne og returnere stjålne kjøretøy, kunstverk og andre ting. Senere begynte han å redde kidnappede mennesker, inkludert polske kvinner som hadde giftet seg med muslimske menn, som ville unnslippe livet i Midtøsten, og ønsket å vende tilbake til Polen.

Jobben hans forårsaket ofte diplomatiske problemer fordi han brukte sitt diplomatpass til ting som ikke normalt ville vært tillatt. Rutkowski ble arrestert den 22. juli 2006 av det polske ABW (statlig sikkerhetstjeneste) og anklaget for konspirasjon og hvitvasking. I juni 2011 ledet han en gruppe som hentet en polsk 9-åring fra et beredskapshjem i Vestfold og fikk henne til Polen. Friidrettsutøver Khalid Skah skal ha uttalt at norske myndigheter fikk smake sin egen medisin. Skah fikk to av sine barn hentet i juli 2009 av en gruppe nordmenn, inkludert Trond André Bolle. En russisk-født tenåring skal ha ankommet Russland i november 2011, etter at Rutkowski hentet ham fra et fosterhjem i Norge og fikk han til Moskva der han ble gjenforent med moren sin.

## Referanser


## Eksterne lenker
* 
* 
*
Mary Beth Evans

**Mary Beth Evans** (født 1961) er en amerikansk skuespiller.

Evans er mest kjent for sin rolle som Kayla Brady Johnson i såpeoperaen Days of Our Lives fra 1986 til 1992, igjen fra 2006 til 2009 og fra 2010. Hun har gjort enkelte gjesteopptredener på TV-serier som Father Murphy, i to episoder av Knight Rider, Murder, She Wrote, Law & Order: Special Victims Unit, Monk, og Nip/Tuck. Evans har vært gift med doktor Michael Schwartz siden 1985. De har tre barn, Daniel Luke (født i 1987), Katherine Elizabeth (født i 1990) og Matthew Joseph (født i 1993). 

## Eksterne lenker
* 
* Mary Beth Evans profile from SoapCentral
George Brady

**George Brady** (1928–2019) var en tsjekkoslovakisk overlevende fra holocaust. Etter andre verdenskrig begynte han som forretningsmann i Canada, og i 2009 ble han tildelt Order of Ontario.

I mars 1939 tok det nasjonalsosialistiske Tyskland kontroll over Böhmen og Mähren. Etter det ble hans jødiske familie utsatt for økende restriksjoner og forfølgelse av de tyske okkupantene. Innen 1942 hadde Bradys foreldre blitt skilt fra sine barn og sendt til forskjellige konsentrasjonsleirer og fengsler, og omkom i Auschwitz før verdenskrigen var over. George og søsteren Hana bodde hos en tante og onkel. Onkelen var ikke jøde, og dermed var de ikke underlagt øyeblikkelig deportasjon, men de ble etter hvert også deportert til Theresienstadt konsentrasjonsleir, ikke langt fra Praha i Tsjekkoslovakia. Etter krigen bosatte han seg i Canada. Brady etablerte tidlig i 1951 et rørleggerselskap i Toronto, sammen med en annen holocaust-overlevende. Brady var gift og far til tre sønner og én datter.

## Referanser


## Eksterne lenker
* 
* 
*  Online chronicle
Viktor Ullmann

**Viktor Ullmann** (født 1. januar 1898 i Teschen, død 18. oktober 1944 i Auschwitz-Birkenau) var en komponist, dirigent og pianist av jødisk opprinnelse.

Begge hans foreldre var fra familier av jødisk avstamning, men hadde konvertert til katolisismen før Viktor ble født. Hans far, Maximilian, var militæroffiser i hæren til det østerriksk-ungarske riket. Under første verdenskrig ble han forfremmet til oberst og adlet. 

Ullmann tilbrakte to år som bokhandler i Stuttgart, men måtte flykte fra Tyskland i 1933 på grunn av Adolf Hitlers maktovertagelse. På grunn av sin jødiske bakgrunn returnerte han til Praha som musikkpedagog og journalist. 

Den 8. september 1942 ble Ullmann deportert til Theresienstadt konsentrasjonsleir. 16. oktober 1944 ble han deportert til Auschwitz-Birkenau, hvor han ble drept i gasskamrene bare to dager etter ankomst.

## Referanser


## Litteratur

* Herbert Gantschacher *Viktor Ullmann - Zeuge und Opfer der Apokalypse / Witness and Victim of the Apocalypse / Testimone e vittima dell'Apocalisse / Svědek a oběť apokalypsy / Prič in žrtev apokalipse*. ARBOS-Edition, Arnoldstein- Klagenfurt - Salzburg - Vienna - Prora - Prague 2015, ISBN 978-3-9503173-3-6
* Герберт Ганчахер *Виктор Ульман - Свидетель и жертва апокалипсиса* «Культ-информ-пресс» Санкт-Петербург 2016, ISBN 978-5-8392-0625-0

## Eksterne lenker
* 
* Viktor Ullmann Foundation
* Ullmann biography and list of works 
* Musica Reanimata (about composers persecuted by the Nazi regime)
* Jewish Music Institute
* Music of Theresienstadt
* Comprehensive discography of Terezin Composers by Claude Torres
* The OREL Foundation- Viktor Ullmann biography, as well as links to bibliography, works, discography and media
* Further reading and listening on
Kromofor

En **kromofor** er den delen av et molekyl som er ansvarlig for fargen. Fargen oppstår når et molekyl absorberer bestemte bølgelengder av synlig lys og sender eller reflekterer andre. Kromoforen er en region i molekylet hvor energiforskjellen mellom to ulike molekylorbitaler faller innenfor rekkevidden av det synlige spektret. Synlig lys som treffer kromoforen kan dermed bli absorbert ved å eksitere et elektron fra grunntilstanden til en eksitert tilstand.

## Referanser


## Eksterne lenker
*  Causes of Color: fysiske mekanismer som genererer farger
*  High Speed Nano-Sized Electronics May be Possible with Chromophores - Azonano.com
Santa Lucía (Uruguay)

**Santa Lucía** er en by i Canelones-departementet i det sørlige Uruguay. Byen har  innbyggere. 

## Historie
Santa Lucía ble grunnlagt i 1782.

## Befolkning
Santa Lucía har  innbyggere *(Beregning 2004)*

Kilde:

## Kommune
Byens ordfører (*alcalde*) er Raúl Estramil (2012).

## Transport
 Ruta 11 forbinder Santa Lucía med Ecilda Paullier (vest) og Atlántida (øst).

## Referanser


## Eksterne lenker
* 
* Canelones, offisielle sider (spansk)
* Kart over Santa Lucía (INE)
Kimmo Sasi

**Kimmo Kalevi Immeri Sasi** (1952–2025) var en finsk politiker.

Han satt i Finlands riksdag fra 1983 til 2015, som representant for Samlingspartiet. Han satt i Paavo Lipponens regjeringer fra 1999 til 2003, først som minister for utenrikshandel, deretter som trafikk- og kommunikasjonsminister.

Fra 2003 til 2011 var han leder av riksdagens konstitusjonskomité, og fra 2011 til 2015 leder for finanskomitéen.

Han var president for Nordisk råd i 2012.

Han kommer fra Tammerfors. Sasi-familien har vært både finsk- og svensktalende.

Sasi er utdannet jurist fra Helsingfors universitet og Columbia University og økonom fra Svenska handelshögskolan.

## Referanser


## Eksterne lenker
*
Eskişehir (provins)

**Eskişehir** er en av Tyrkias 81 provinser. Provinsens areal er 14&nbsp;719 km². Administrasjonssenteret ligger i byen Eskişehir.

Provinsen ligger litt vest i de sentrale delene av Tyrkia og grenser til provinsene Ankara, Afyonkarahisar, Konya, Kütahya, Bilecik og Bolu.
## Distrikter

Provinsen Eskişehir består av tretten distrikter:

## Referanser




## Eksterne lenker
*
Sokrati

**«Sokrati»** (gresk: **«Σωκράτη»**, norsk oversettelse: *[[Sokrates]]*) var Hellas' bidrag i Eurovision Song Contest 1979 og ble fremført på gresk av gruppen Elpida. Melodien var komponert av Doros Georgiades, og teksten var skrevet av Sofia Tsotou.

Sangen ble fremført som syvende bidrag om kvelden 31. mars 1979 (etter Monacos Laurent Vaguener med «Notre vie c'est la musique» og før Sveits' Peter, Sue & Marc & Pfuri, Gorps & Kniri med «Trödler Und Co»). Da avstemningen var ferdig, hadde den fått 69 poeng, noe som ga den en åttendeplass blant 19 deltakere. 

Sangen lovpriser filosofen Sokrates, som blir sammenlignet med en «superstjerne» i teksten. Rettssaken mot ham og hans tvungne selvmord blir nevnt. De athenske borgerne borgerne forbindes med Pontius Pilatus, som en referanse til at de ikke gjorde noe for å forhindre hans død. 

## Norsk versjon
Ivar Hovden har skrevet en norsk tekst. På norsk har den tittelen «Sokrates».

### Innspilling
*Tove Kristine Andresen. Utgitt på LP-platen *Grand Prix på norsk!* (Polydor 2922&nbsp;050) i 1979

## Kilder
*Eurovision Song Contest 1979
Felicia Montealegre

**Felicia Montealegre** (1922–1978) var en chilenskfødt amerikansk skuespiller.

Felicia Montealegre var fra 1951 til sin død gift med komponisten og dirigenten Leonard Bernstein, som hun hadde møtt på en fest i 1946. De forlovet seg, men de brøt senere forlovelsen. Deretter hadde hun en mangeårig affære med skuespiller Richard Hart. Hun giftet seg med Bernstein i 1951 og de fikk tre barn sammen, Jamie, Alexander og Nina. Hun var med i flere dramaer under Golden Age of Television, inkludert en oppsetning av Henrik Ibsens *[[Et dukkehjem]]*.

## Referanser


## Eksterne lenker
*
İstanbul (provins)

**İstanbul** er en av Tyrkias 81 provinser. Provinsens areal er 5&nbsp;343 km². Administrasjonssenteret ligger i byen İstanbul som er den største byen i Tyrkia.

Provinsen ligger nordvest i Tyrkia og grenser til provinsene Kocaeli i øst, Tekirdağ og til Kırklareli i nordvest og i nord har den kystlinje mot Svartehavet og i sør mot Marmarahavet. Provinsen er delt av Bosporosstredet som utgjør grensen mellom Europa og Asia. 

## Distrikter
Provinsen İstanbul består av tretten distrikter:

## Referanser




## Eksterne lenker
*
La Revolución

***La Revolución*** er Wisin & Yandels syvende studioalbum, og niende i alt. Albumet ble utgitt 26. mai 2009 av Machete Music og WY Records. Albumet inneholder samarbeid med 50 Cent, Ivy Queen, Yaviah, Ednita Nazario, Yomo og Enrique Iglesias. Albumet debuterte på syvendeplass på Billboard 200 i USA.
**La Revolución: Evolution** inneholder samarbeid med Yomo, Franco "El Gorila", Gadiel, T-Pain, Akon, Aventura, Tico "El Inmigrante" og Enrique Iglesias.

## Sporliste
#«La Revolución»
#«Quítame El Dolor»
#«Encendío»
#«Mujeres in The Club» (Ft. 50 Cent)
#«Ahí Voy»
#«Emociones.»
#«Gracias a Ti»
#«Perfecto» (Ft. Yaviah, Ivy Queen)
#«Abusadora.»
#«Ella Me Llama»
#«Yo Lo Sé»
#«Cómo Quieres Que Te Olvide» (Ft. Ednita Nazario)
#«Tú Vives En Mí»
#«Besos Mojados»
#«Descará» (Ft. Yomo)

### Bonusspor
#«Me Estás Tentando»
#«Me Estás Tentando (Remix)» (Ft. Franco "El Gorila", Jayko "El Prototipo»)
#«Lloro Por Ti (Remix)» (Ft. Enrique Iglesias)
#«Tiene Que Pasar»

### La Revolución: Evolution
* Inkluderer de 15 standardlåtene fra **La Revolución**, og en CD nr. 2 med følgende låter:

#«Sandungeo» (Ft. Yomo, Franco "El Gorila", Gadiel)
#«Te Siento»
#«Imagínate» (Ft. T-Pain)
#«All Up 2 You» (Ft. Aventura, Akon)
#«Pasan Los Días»
#«Desapareció» (Ft. Tico "El Inmigrante", Gadiel)
#«Ella Me Lama (Remix)» (Ft. Akon)
#«Gracias a Ti (Remix)» (Ft. Enrique Iglesias)

## Eksterne lenker
*
Kurt Gerron

**Kurt Gerron** (1897–1944) var en tysk-jødisk skuespiller og regissør.

## Liv og virke
### Bakgrunn
Gerron studerte først medisin, men ble innkalt til militærtjeneste i under første verdenskrig, hvor han ble alvorlig såret. Han kvalifiserte seg som militærlege i den tyske hæren.

### Skuespiller
Etter krigen begynte Gerron som teaterskuespiller. Han dukket opp i mindre roller i flere stumfilmer og fra 1926 var han også med på å regissere flere filmer. Fra 1931 virket han også innen lydfilmen.

Han oppnådde berømthet ved sitt skuespill og sine sangforedrag i 1928 i uroppførelsen *[[Tolvskillingsoperaen]]* av Bert Brecht og Kurt Weill. Der spilte han to roller: den såkalte Moritatsangeren (som fremfører mordballaden *[[Moritat]] om Mac med kniven*), og Londons politisjef Tiger Brown.

Han hadde videre stor suksess i flere filmer, deriblant *[[Den blå engel]]*, der hovedrollen ble spilt av Marlene Dietrich.

Da nasjonalsosialistene kom til makten i 1933 reiste Gerron fra det nasjonalsosialistiske Tyskland sammen med foreldrene og sin kone. De reiste først til Paris og senere til Amsterdam. Der fortsatte han som skuespiller og regissør i flere filmer. Han ble tilbudt stillinger i Hollywood men nektet flere ganger, en gang fordi hans potensielle arbeidsgiver ikke tilbød førsteklasses billetter på flyet til USA, og han valgte å bli igjen i Europa.

### Til konsentrasjonsleirer
Da Wehrmacht hadde okkupert Nederland, ble Gerron deportert til Theresienstadt konsentrasjonsleir. I 1944 ble Gerron enten overtalt eller tvunget av nasjonalsosialistene til å lage en propagandafilm som viser de humane forholdene i Theresienstadt konsentrasjonsleir. Denne filmen fikk tittelen *[[Theresienstadt. Ein Dokumentarfilm aus dem jüdischen Siedlungsgebiet (film)|Theresienstadt. Ein Dokumentarfilm aus dem jüdischen Siedlungsgebiet]]*, men har senere ofte blitt omtalt under tittelen «Der Führer schenkt den Juden eine Stadt» (*Føreren skjenker jødene en by*).

Da filmen var ferdig, ble Gerron transport til Auschwitz. Gerron ble drept umiddelbart etter ankomst.

## Omtale
Gerron ble omtalt i tre dokumentarfilmer og det ble skrevet et teaterstykke om Gerron og hans tid i Theresienstadt. Dette stykket ble publisert i The Theatre of Holocaust og redigert av professor Robert Skloot og publisert av University of Wisconsin Press.

Hendelsene som blant annet knytter seg til filmens tilblivelse er også en del av handlingen i den tsjekkoslovakiske spillefilmen *[[Transport fra paradis]]*, som hadde premiere i 1962, og var regissert av Zbyněk Brynych.

## Filmografi (utvalg)
* 1926 – *Varieté*
* 1926 – *[[Den gyldne sommerfugl]]*
* 1928 – *Intet spor efter gjerningsmannen* 
* 1929 – *Det hvite helvete*
* 1930 – *[[En boksers kjærlighet]]*
* 1930 – *[[Den blå engel]]*
* 1930 – *[[Veien til paradis]]*
* 1930 – *[[Dolly gjør karriere]]*
* 1930 – *På fersk gjerning*
* 1930 – *[[Hennes majestet kjærligheten]]*
* 1931 – *[[En natt i Monte Carlo]]*
* 1931 – *Onkelen fra Amerika*
* 1938 – *[[Snehvit og de syv dvergene]]* (tysk stemme)
* 1944 – *Theresienstadt*

## Referanser


## Eksterne lenker
* 
* Photographs of Kurt Gerron
Burdur (provins)

**Burdur** er en av Tyrkias 81 provinser. Provinsens areal er 7&nbsp;238 km². Administrasjonssenteret ligger i byen Burdur.

Provinsen ligger sørvest i Tyrkia og grenser til provinsene Antalya, Denizli, Afyonkarahisar, Isparta og Muğla.

## Distrikter

Provinsen Burdur består av fire distrikter:

## Referanser




## Eksterne lenker
*
Peter Kien

**Peter Kien** (født 1. januar 1919 i Varnsdorf i Tsjekkoslovakia, død i oktober 1944 i Auschwitz) var en jødisk kunstner og poet fra Tsjekkoslovakia. Han satt i Theresienstadt konsentrasjonsleir.

Kien tilbrakte sine første 10 leveår i Varnsdorf, en industriby i nærheten av den tsjekkoslovakis-tyske grensen. Under finanskrisen flyttet familien til Brno. I 1939, da flere antisemittiske lover ble håndhevet, ble Kien utvist fra akademiet han studerte ved i Praha. I 1940 giftet Kien seg med Ilse Stranska og han forsøkte å emigrere med sin familie. I desember 1941 ble han deportert til Theresienstadt konsentrasjonsleir. Den 16. oktober 1944 ble Kien deportert til Auschwitz sammen med sine foreldre og sin kone. Han døde av sykdom kort tid etter ankomst. Ingen av hans familiemedlemmer overlevde krigen. Ved hjelp av stjålet papir tegnet Kien mange skisser av levekårene i konsentrasjonsleiren. Disse verkene er blant de viktigste som dokumenterer hvordan konsentrasjonsleiren fungerte.

## Referanser


## Eksterne lenker
*  The Triumph of the Human Spirit: Ullmann in Theresienstadt
*  Journey with Peter Kien into  Terezin's Dark Past
*  Discussion of Peter Kien's Poems 
* Franz Peter Kien (1919-1944), Photo
*  Kien, František Petr (Franz Peter) 1 January 1919 – 16 October 1944 
* Petr Kien - author's exhibition Terezin Memorial
Happy Man

**«Happy Man»** var Irlands bidrag i Eurovision Song Contest 1979 og ble fremført på engelsk av Cathal Dunne. Melodi og tekst var også skrevet av Dunne.  

Sangen er et moderat up tempo-nummer, hvor Dunne markerer kontrasten mellom sitt tidlige mismot og den gleden han føler nå som han er sammen med sin elskede. Han synger, for eksempel, at han nå har *«the sun inside»* og at han er *«happy man»* i tittelen.

Dunne skrev også singlens B-side, «Sweet Woman of Mine», en sang Dunne sa han foretrakk. Singlen ble utgitt på grønn vinyl i Irland på CBS-etiketten. Singlen ble produsert av Nicky Graham, som kom til å finne større suksess som produsent for blant annet The Nolas og Bros.

Sangen ble fremført som fjerde bidrag om kvelden 31. mars 1979 (etter Danmarks Tommy Seebach med «Disco Tango» og før Finlands Katri Helena med «Katson sineen taivaan»). Da avstemningen var ferdig, hadde den fått 80 poeng, noe som ga den en femteplass blant 19 deltakere.

## Norsk versjon
Geir Johansen har skrevet en norsk tekst. På norsk bærer den tittelen «Når du er hos meg».

### Innspilling
*Geir Johansen. Utgitt på LP-platen *Grand Prix på norsk!* (Polydor 2922&nbsp;050) i 1979.

## Kilder
*Eurovision Song Contest 1979
Tadeusz Borowski

**Tadeusz Borowski** (, født 12. november 1922 i Zjytomyr i Den ukrainske sosialistiske sovjetrepublikk, død 1. juli 1951 i Warszawa i Polen) var en polsk forfatter og journalist. 

## Liv og virke
### Bakgrunn
I 1926 ble Tadeusz' far, hvis bokhandel ble nasjonalisert av kommunistene, sendt til en leir i Gulag-systemet i Karelen fordi han hadde vært medlem av en polsk militær organisasjon under første verdenskrig. Under den kommunistiske kollektiviseringen ble Borowskis mor deportert til en bosetning på kysten av Sibir i 1930. I løpet av denne tiden bodde Tadeusz sammen med en tante. 

I 1932 ble Borowski og broren hans sendt fra Sovjetunionen til Polen takket være det polske Røde Kors. De bosatte seg deretter i Warszawa. Deres far ble løslatt i en fangeutveksling i bytte mot kommunister som satt arrestert i Polen, og deres mor ble løslatt i 1934. 

### Andre verdenskrig
I 1940 avsluttet Borowski sin videregående utdannelse i det tyskokkuperte Polen. Deretter studerte han litteratur og språk ved Universitetet i Warszawa. Han arbeidet også i flere hemmelige aviser, og publiserte sine dikt og korte romaner i en avis, samtidig som han arbeidet i en lagerbygning som nattevakt. I Warszawa bodde han sammen med sin forlovede, Maria. Etter at Maria ikke kom hjem en natt i februar 1943, mistenke Borowski at hun var blitt arrestert. Snarere enn å holde seg borte fra deres vanlige møteplasser, gikk han rett i en felle satt opp av Gestapo. Han ble pågrepet, satt i fengsel, og deretter transportert videre til Auschwitz. 

Borowski ble tvunget til slavearbeid under svært tøffe forhold. Han skrev om fangenskapet i sitt senere forfatterskap. I 1944 ble Borowski transportert fra Auschwitz til Dachau, som ble frigjort av amerikanske styrker den 1. mai 1945. 

### Etterskrigstiden
Han var tilbake i Polen den 31. mai 1946. Hans forlovede, som hadde overlevd de tyske konsentrasjonsleirene og utvandret til Sverige, returnerte til Polen i slutten av 1946, og de giftet seg i desember 1946. 

Sommeren 1949 jobbet Borowski i Berlin, før han kom til Warszawa ett år senere og hadde en utenomekteskapelig affære med en ung jente. Kort tid senere ble en nær venn av ham fengslet og torturert av kommunistene. Borowski begikk selvmord i en alder av 28 år ved å puste inn gass fra en gasskomfyr. Han begikk selvmord den 1. juli 1951, tre dager etter at hans kone hadde født ham en datter.

## Verker
;Diktsamlinger
* *Gdziekolwiek ziemia* (1942)
* *Arkusz poetycki nr 2* (1944)
* *Pieśń* (1996, posthumt)

;Fortellinger
* *U nas w Auschwitzu* (1946); 
::Oversettelse: * 
::Oversettelse: *Bei uns in Auschwitz*, oversatt av Vera Cerny, München 1963; nyoversettelse av Friedrich Griese, Frankfurt 2006
* *Pewien żołnierz. Opowieści szkolne* (1947)
* *Pożegnanie z Marią* (1947)
* *Kamienny świat* (1948)

## Referanser


## Eksterne lenker
* 
* 
*
Hilde Heltberg (album)

***Hilde Heltberg*** er et musikkalbum med Hilde Heltberg, utgitt i 1982. Dette er hennes debutalbum som soloartist.

## Sporliste

# «Skrinet med det rare i»
# «Sukkertøy og leketøy»
# «Mario»
# «Fri som ørnen»
# «Ikke gå ifra meg»
# «Det er ingen som forstår deg»
# «Du»
# «Altfor sent»
# «Engang før himmelen ble for grå»
# «Kun et blikk»

## Medvirkende
* Hilde Heltberg – sang, gitar, komponist
* Arild Stav – saksofon
* Bent Bredesen – gitar
* Stein Gulbrandsen – bass
* Svein Dag Hauge – gitar
* Torbjørn Moen – tekstforfatter
* Doris Troy – komponist
* Gregory Carroll – komponist
* Ketil Jacobsen ?
* Morten Bakke – komponist
* Per Hillestad – trommer
* Rolf Graf – bass
* Preben Olram – tekstforfatter
* Trond Armand Larsen – trommer
* Tore Syvertsen – produsent
* Tor Langbråten – oversetter
* X-Tra – kor

## Eksterne lenker
*
Ida Bøhmer

**Ida Bøhmer** (født 22. august 1993 i Hamar) er en norsk politiker som representerer Arbeiderpartiet. Bøhmer er medlem i formannskapet i Hamar fra Kommunevalget 2015. Hun har tidligere ledet Ungdomsrådet i Hamar.

## Referanser
Tekirdağ (provins)

**Tekirdağ** er en av Tyrkias 81 provinser. Provinsens areal er 6&nbsp;345 km². Administrasjonssenteret ligger i byen Tekirdağ.

Provinsen ligger vest i Tyrkia i Europa og grenser til provinsene İstanbul, Edirne, Çanakkale og Kırklareli.
## Distrikter

Provinsen Tekirdağ består av ni distrikter:

## Referanser




## Eksterne lenker
*
Det forente framskrittspartiet

**Det forente framskrittspartiet** (hangul: , hanja: , rr: Tonghapjinbo-dang, mr: Tonghapjinbo-tang) er et forbudt sosialdemokratisk politisk parti i Sør-Korea. Partiet var et resultat av en fusjon mellom tre eksisterende partier på den sørkoreanske venstresiden 6. desember 2011. Hovedtyngden i det nye partiet kom fra Demokratisk arbeiderparti, i tillegg deltok People's Participatory Party og deler av Det nye framskrittspartiet. Partiet hadde en kollektiv ledelse bestående av Rhyu Si-min, Lee Jung-hee og Sim Sang-jeong

En vurderte lenge fusjon med Det demokratiske enhetspartiet, men gode resultat fra suppleringsvalg i 2010 og 2011 gjorde at en i stedet forsøkte seg med en egen venstreliste til Parlamentsvalget i Sør-Korea 2012. Partiet har imidlertid uttrykt ønske om samarbeid i forkant av valget.

Den 19. desember 2014 vedtok grunnlovsdomstolen å forby partiet på grunn av påståtte pro-nordkoreanske holdninger.

## Se også
*Politiske partier i Sør-Korea
*Valg i Sør-Korea

## Referanser


## Eksterne lenker
*
Cakewalk (band)

**Cakewalk** var et new wave/pop/indie-band fra Bodø. Cakewalk sang på nordnorsk. Cakewalk spilte mest konserter i Bodø, men også på Blitz-huset i Oslo, på UFFA-huset i Trondheim og i Tromsø.

Etter at han sluttet i Cakewalk, ble Roy Døhring medlem av Irie Darlings. 

## Medlemmer
*Sten Nilsen &ndash; gitar, vokalist
*Roy Døhring &ndash; gitar
*Remi Larsen &ndash; bass
*Johnny Hansen &ndash; trommer
*Hans Svendsen &ndash; keyboard

## Diskografi
**Vådeskudd* (EP) 12”-vinyl (Fin musikk, 1986) 
# «Vådeskudd»
# «Min gode venn og elsker»
# «Mordere»

**Cakewalk* kassett (Fin musikk, 1986)
# «Ungdommen»
# «Av alle ting»
# «Ved en mur»
# «I frisinn»
# «For siste gang»
# «I år var i fjor»
# «Krigen er over»
# «Bak tusen øyne»
# «Mitt hus»
# «Petter, din sønn»

**Ingen* (EP) 7"-vinyl (Fin musikk, 1988)
# «Ingen»
# «Forklaring»
# «År»

## Eksterne lenker
*
Kunståret 1812

**Kunståret 1812** er en oversikt over hendelser, fødte og avdøde kunstnerpersonligheter i 1812.

## Hendelser
* Parthenonskulpturene ankommer Storbritannia fra Hellas.

## Priser
*Prix de Rome (for skulptur) – François Rude

## Verk
*Théodore Géricault – *Jeger med sabel* (*Officier de chasseurs à cheval de la garde impériale chargeant*)
*Francisco Goya – Portrett av hertugen av Wellington
*John Martin – *[[Sadak in Search of the Waters of Oblivion]]*

## Fødsler

## Dødsfall

## Bildegalleri

Edward_Lear_1866.jpg|Edward Lear(1812–1888)


## Referanser


## Eksterne lenker
*
Estoy Enamorado

**Estoy Enamorado** (norsk: Jeg er foresket) er Wisin & Yandels første singel fra livealbumet *La Revolución: Live*. Sangen hadde premiere 19. juli, og ble utgitt for digital nedlasting 27. juli 2010. Låta var også inkludert i Deluxe-versjonen av deres åttende studioalbum, *Los Vaqueros: El Regreso*. Sangen er en reggaeton/R&B-ballade (romantikeo), med en melodi ledet av akustisk gitar. Den er skrevet av Juan Luis Morera (Wisin), Llandel Veguilla (Yandel), José Gómez, Victor Martínez og Ernesto F. Padilla
Teksten handler om en som tilstår sin kjærlighet for sin partner.

## Musikkvideo
Musikkvideoen for *Estoy Enamorado* ble spilt inn i Los Angeles i California og i Mojaveørkenen utenfor Los Angeles i juni 2010, og er regissert av Jessy Terrero, som regisserer de fleste av Wisin & Yandels videoer. Musikkvideoen hadde premierer 19. august 2010.

## Eksterne lenker
* Offisiell musikkvideo på YouTube
Hilde Røgeberg Pedersen

**Hilde Røgeberg Pedersen** (født 12. februar 1980) er en norsk skøyteløper som deltar i nasjonale og internasjonale konkurranser i hurtigløp på skøyter og representerer Norge og Geithus Idrettslag.

## Personlige rekorder i hurtigløp på skøyter
Oppdatert etter sesongen 2014/15.

## Referanser




## Eksterne lenker
* 
*  [Hilde Røgeberg Pedersen](http://www.sskating.com/profile.php?sname=PEDERSEN&name=Hilde Røgeberg&nat=NOR&lm=l) på Jakub Majerski's Speedskating database (Adelskalender distanser og sammenlagt)
*  Hilde Røgeberg Pedersen på SpeedskatingResults.com (personlige rekorder og resultater)
*  Hilde Røgeberg Pedersen på Effesport.nl (noen resultater)
;Bilder
*  Bilde(r) av Hilde Røgeberg Pedersen på SpeedSkatingPhotos.info/DesgPhoto.com
Kristianna Ullaland

**Kristianna Ullaland** (1878&ndash;1989) ble kjent som superhundreåring da hun rundet 110 år i 1988.

Hun var født Ullaland, og ble i 1904 gift med Andreas Kleiva. Han endret, etter vanlig tradisjon, etternavnet sitt til Ullaland da de tok over gården i Naustdal etter hennes foreldre i 1908. 

Hennes foreldre var gårdbruker Nils Kristofferson Ullaland, født i Naustdal ca. 1838 og Sofie Kristina Olsdotter, også hun født i Naustdal (ca. 1835).

## Se også

* Liste over Norges eldste personer
* Superhundreåring

## Referanser
Karen Svisdal

**Karen Marie Svisdal**, (pikenavn *Larsdatter Berset*, født 16. desember 1889 i Vistdal, død 23. februar 2000) ble kjent som superhundreåring da hun rundet 110 år i 1999.

Karen kommer fra en liten gård i Vistdalen, i fjellheimen i Indre Romsdal.
Faren døde tidlig, og som 12-åring måtte Karen forlate hjemmet for å brødfø seg selv.
Etter å ha giftet seg og fått en sønn ble hun tidlig enke. Hun giftet seg så på nytt.  

Hun var først gift 1915 med Teodor Hansen Hoven (f. 1887 i Sunndal), som enke ble hun gift med enkemann Paul Svisdal (f. 26. mars 1891, d. 1975 i Sunndal). Karen Marie overlevde begge sine ektemenn. Da hun giftet seg med sin andre mann, tok hun over ansvaret for en søskenflokk på sju. Hennes eldste sønn døde av alderdom før henne.

Hun har bodd på Sunndalsøra siden 1974 (?), og døde der den 23. februar 2000, 110 år og 69 dager gammel.

Hennes far var Lars Olsen Berset (Bergset), født rundt 1850. Hennes mor var Kari Aslaksdatter, født i Eresfjord og Vistdal den 6. oktober 1853.

## Se også
* Liste over Norges eldste personer
* Superhundreåring

## Eksterne lenker
* Tida går, Karen består
* Karen kan være Norges eldste
* Bilde av gravminne i Slekt og Data Gravminnebasen
Aasne T. Hustveit

**Aasne T. Hustveit**, (pikenavn *Tarjeisdatter Midbø*, født 2. desember 1879 i Vinje, Telemark, død 17. desember 1989) ble kjent som superhundreåring da hun rundet 110 år i 1989. 

Hun døde 110 år og 15 dager gammel som Norges da eldste person.

Hennes foreldre var bruker Tarjei Knutsen, født i Vinje den 2. oktober 1846, død 1933 og Margit Nikulsdatter, født i Vinje 17. desember 1842, død 1931. Begge foreldrene til Aasne T. Hustveit døde i det som dengang ble regnet som høy alder.

## Se også
* Liste over Norges eldste personer
* Superhundreåring

## Referanser


## Eksterne lenker
* Dødsfall i Vinje 1916-1939
Liste over svenske fredsavtaler

*Detta er en kronologisk liste over noen av de [[fredsavtale|freder]] som [[Sverige]] har inngått.*

## Se også
* Fred
* Fredsavtale
* Liste over svenske kriger
* Sveriges historie
Legat (diplomati)

:*Se også: [[Legat (andre betydninger)]]*

**Legat** er en tittel i diplomatiet, opprinnelig benyttet om hvilken som helst sendemann. Tittelen fikk etter hvert en mer spesifikk betydning og ble betegnelsen på en framstående diplomat. Wienerkongressen plasserte i 1815 i legater i første rangklasse, sammen med ambassadører og nuntier. Tittelen har vært mest brukt av Den hellige stol, og kalles der pavelig legat av forskjellig, spesifisert slag. 

## Se også
*Legasjon

## Referanser
Rådet för brottsförebyggande

**Rådet för brottsförebyggande** (svensk) eller **Rikoksentorjuntaneuvosto** (finsk) er et statlig forvaltningsorgan i Finland som planlegger og iverksetter tiltak for å forebygge kriminalitet. Rådet er underlagt det finske justisministeriet. I sin nåværende form har rådet vært virksomt siden 1999.

Rådet har som målsetning å redusere følgene av kriminalitet samt å øke tryggheten. Virksomhetens tyngdepunkt ligger i realiseringen av Finlands nasjonale program for kriminalitetsforebyggelse og det nasjonale programmet for forebyggelse av vold. Det lokale kriminalitetsforebyggende arbeidet fremmes gjennom å gi sakkyndig bistand, delta i utdelingen av økonomiske tilskudd som justisministeriet bevilger, og informere om gode fremgangsmåter for å forebygge kriminalitet.

Rådet för brottsförebyggande består av en leder, en nestleder og 15 andre medlemmer med varamedlemmer. Rådet utnevnes av Finlands statsråd for tre år om gangen. Blant medlemmene er representanter for de ministerier og statlige myndigheter som er sentrale for kriminalitetsforebyggelse, kommunalforvaltningen, kirken, næringslivet, organisasjoner som arbeider for kriminalitetsforebyggelse, den kriminologiske forskningen samt den sosialpolitiske planeringsekspertisen.

Under rådet hører et arbeidsutvalgt samt rådets sekretariat med ni fast ansatte.

## Tilsvarende myndigheter i resten av Norden
Tilsvarende organ heter i Sverige Brottsförebyggande rådet, i Norge Det kriminalitetsforebyggende råd og i Danmark Det Kriminalpræventive Råd.

## Referanser


## Eksterne lenker
*
Minister (diplomati)

**Minister** er i diplomatiet en stasjonssjef ved en legasjon, i hvilket tilfelle stasjonssjefen har tittelen overordentlig sendemann og befullmektiget minister (fransk: *envoyé extraordinaire et ministre plénipotentiaire*). En utsendt minister akkrediteres hos statsoverhodet i landet der vedkommende tjenestegjør. Ettersom de fleste land har gått over til å utveksle ambassadører, er ministertittelen for det meste gått ut av bruk.

Wienkongressen plasserte i *Reglement sur le Rang entre les agents Diplomatique* i 1815 ministre i andre diplomatiske rangklasse, det vil si etter den fremste klassen av ambassadører, legater og nuntier. I 1818 ble ministerresidenter innpasset i en egen klasse på et trinn under ministre. Wien-konvensjonen om diplomatisk samkvem av 1961 opererer med tre rangklasser, der ministre hører hjemme i rangklasse to.

## Norge
I norsk utenrikstjeneste ble legasjonene oppgradert til ambassader og ministrene til ambassadører fra 1942 av. Tittelen minister er dermed gått ut av bruk i norsk utenrikstjeneste.

### Norges fire første ministere
Norges fire første ministere var Fridtjof Nansen, Fritz Wedel Jarlsberg, Paul Benjamin Vogt og Nikolai Christian Grove Prebensen.

Nansen fikk posten i London 1906–1908) og ble utnevnt til Norges første minister der. Fritz Wedel Jarlsberg (1855–1942) ble minister i Paris. Paul Benjamin Vogt (1863–1947) fikk Stockholm og Nikolai Christian Grove Prebensen (1850–1938) St. Petersburg. Regjeringens henstilling til København om agrément for Ove Gude ble ikke innvilget, fordi Sverige lot dansk UD forstå at det ikke ville ses som heldig at de forente rikers tidligere sendemann kom tilbake som norsk minister. Regjeringen utpekte da Georg Francis Hagerup (1853–1921).

## Referanser
Depesje

En **depesje** (***depeche***), eller **ambassadøranalyse**, er en ambassadørs personlige politiske beretning til sitt lands utenriksminister. Depechen bør framstå som en lett leselig, konsentrert, upolemisk og overskuelig informasjon på et høyt analytisk nivå, som kan konkurrere med annen utenrikspolitisk analysevirksomhet. De temaene som behandles i en depeche, bør ha et bredere perspektiv enn det helt dagsaktuelle.

## Referanser
Anders Bergsaker

**Anders Mathisen Bergsaker** (født 31. oktober 1984) er en norsk politiker (V). Han er født i Porsgrunn i Telemark mens faren jobbet som dommer i Skien, men vokste opp i Bærum. Han er styremedlem i Oslo Venstre. Han var generalsekretær i Unge Venstre fra 2010 til 2012. 

Bergsaker har tidligere verv i Unge Venstre som inkluderer leder i Oslo Unge Venstre (2007–2009) og organisasjonssekretær i (2010). Han var 1. vara til Finanskomiteen i Oslo kommune fra 2011-2015. Han har også hatt flere verv i Europeisk Ungdom.

## Referanser
Városligeti Műjégpálya

**Városligeti Műjégpálya** (åpnet 1870) er en offentlig drevet skøytebane i  Budapest, kjent som en av Europas eldste og største. Sommerstid er det fylt med vann for båter og vannmoro. Det ble renovert i 1968 og i 2011. Hovedbygget fikk sitt opprinnelige 1926-utseende i €16 million-oppussingen 2009–11 som også la til en hockeybane.

## Arrangementer
* EM på skøyter: 
** EM på skøyter 1895, herrer da Alfred Næss vant gullet.
** EM på skøyter 1909, herrer da Oscar Mathisen vant gullet
** EM på skøyter 2012
* Allround-VM på skøyter 2001, bare en norsk løper (Anne Therese Tveter) deltok (de norske herrene passerte ikke kvalifiserings-kravet)
* EM i kunstløp i 1895, 1955, 1963.  
* VM i kunstløp 1929, VM i kunstløp 1935 (menn og parløp), VM i kunstløp 1939 (menn og parløp)
* Ishockey-EM 1929
* Bandy-VM:
** Bandy-VM 2004 (B-pulja) 
** Bandy-VM 2007 (kvinner)

__NOTOC__
## Galleri

File:Mujegpalya Ice Rink.jpg|Banen med Vajdahunyad Castle i bakgrunnen
File:Budapest 2006-11-04 018.jpg
File:Almog 5 Vajdahunyad.jpg


## Referanser




## Eksterne lenker
* 
* 
* 
* 
* 
*  Városligeti Műjégpálya  på Effesport.nl
Curd Jürgens

**Curd Gustav Andreas Gottlieb Franz Jürgens**, i den engelsktalende verden kjent som **Curt Jurgens**, (født 13. desember 1915 i München, død 18. juni 1982 i Wien) var en tyskfødt skuespiller og sanger. Han fikk østerriksk statsborgerskap i 1946. 

Jürgens debuterte på film i 1935, og fikk et internasjonalt gjennombrudd i Helmut Käutners *Djevelens general* (1955) og, mot Brigitte Bardot, i *Og Gud skapte kvinnen* (1956). Jürgens medvirket siden i et bredt spekter av internasjonal film, bl.a. *Vertshuset den sjette lykke* (1958), hvor han spilte mot Ingrid Bergman, og *Lord Jim* (1964). Han spilte en skurkerolle i James Bond-filmen *[[Spionen som elsket meg]]* (1977). Jürgens spilte inn flere grammofonplater med suksess på bestselgerlistene i Tyskland og Sveits. Han fremførte bl.a. *Die Moritat von Mackie Messer* fra Tolvskillingsoperaen.

Curd Jürgens ble arrestert under den andre verdenskrigen etter å kommet i konflikt med bror til Gestaposjef Ernst Kaltenbrunner. Politisk var han erklært tilhenger av Willy Brandt. Han var gift fem ganger. Curt Jürgens er begravet på Wiener Zentralfriedhof (32C-54). Begravelsen 22. juni 1982 samlet 3 000 tilhengere klokken 21 om kvelden, og ble overfløyet av en æresskvadron fra det østerrikske luftvåpen.

## Referanser


## Eksterne lenker
* 
*
Adıyaman (provins)

**Adıyaman** er en av Tyrkias 81 provinser. Provinsens areal er 7&nbsp;871 km² hvorav 838 km² er vann. Administrasjonssenteret ligger i byen Adıyaman. De fleste av innbyggerne er kurdere.

Provinsen ligger sør i de sentrale delene av Tyrkia og grenser til provinsene Malatya, Kahramanmaraş, Gaziantep, Şanlıurfa og til Diyarbakır  i nordøst. 

## Distrikter

Provinsen Adıyaman består av ni distrikter:

## Referanser




## Eksterne lenker
*
Hemimysis

* *Hemimysis abyssicola*
* *[[Hemimysis anomala]]*
* *[[Hemimysis lamornae]]*
* *Hemimysis maderensis*
* *Hemimysis margalefi*
* *Hemimysis serrata*
* *Hemimysis sophiae*
* *Hemimysis speluncola*
* *Hemimysis spinifera*

***Hemimysis*** er en slekt av små krepsdyr som tilhører mysidene. De har som regel rød farge, og hunnen oppbevarer eggene i en pung under brystpartiet.

De fleste artene er marine og er utbredt i det nordlige Atlanterhavet og Middelhavet. Brakkvannsarten *[[Hemimysis anomala|H. anomala]]* hører hjemme i elvemunninger i Svartehavet og Det kaspiske hav, men har med menneskelig hjelp invadert ferskvann i Vest-Europa og De store sjøer i Nord-Amerika.

I Norge forekommer to marine arter: *[[Hemimysis lamornae]]* er vanlig på grunt vann ned til 100&nbsp;m. *[[Hemimysis abyssicola]]* er en dypvannsart som aldri finnes grunnere enn 200&nbsp;m. 

*[[Hemimysis margalefi]]* og *[[Hemimysis speluncola]]* er knyttet til undersjøiske huler i Middelhavet. *H. margalefi* tåler bedre høy vanntemperatur, og har på grunn av klimaendringer fortrengt *H. speluncola* mange steder.

## Litteratur
* 
* 
* 

## Eksterne lenker
*
Aydın (provins)

**Aydın** er en av Tyrkias 81 provinser. Provinsens areal er 8&nbsp;007 km². Administrasjonssenteret ligger i byen Aydın. 

Provinsen ligger sørvest i Tyrkia og grenser til provinsene İzmir i nord, Manisa i nordøst, Denizli i øst og til Muğla i sør og i vest har den kystlinje mot Egeerhavet.

## Distrikter

Provinsen Aydın består av sytten distrikter:

## Referanser




## Eksterne lenker
*
Christian Frederik-løpet

**Christian Frederik-løpet** er et mosjonsløp i Moss. Løpet ble arrangert første gang 20. august 2011 av Moss Idrettslag og Moss2014.

## Distanser
* 10&nbsp;km (fra 13 år)
* 5&nbsp;km (fra 13 år)
* 1408 meter (fra 8 til 12 år)
* 704 meter (fra 4 til 7 år)

## Historikk

## Vinnere
Aksaray (provins)

**Aksaray** er en av Tyrkias 81 provinser. Provinsens areal er 7&nbsp;722 km². Administrasjonssenteret ligger i byen Aksaray. 

Provinsen ligger i de sentrale delene av Tyrkia og grenser til provinsene Kırşehir i nord, Nevşehir i øst, Niğde i sørøst og til Konya i sør og vest. 

## Distrikter

Provinsen Aksaray består av sju distrikter:

## Referanser




## Eksterne lenker
*
Bursa (provins)

**Bursa** er en av Tyrkias 81 provinser. Provinsens areal er 11&nbsp;087 km². Administrasjonssenteret ligger i byen Bursa. 

Provinsen ligger nordvest i Tyrkia og grenser til provinsene Yalova i nord, Kocaeli i nordøst, Bilecik og Sakarya i øst, Kütahya i sør og Balıkesir i vest og i nord har den kystlinje mot Marmarahavet.
## Distrikter

Provinsen Bursa består av sytten distrikter:

## Referanser




## Eksterne lenker
*
Edirne (provins)

**Edirne** er en av Tyrkias 81 provinser. Provinsens areal er 6&nbsp;276 km². Administrasjonssenteret ligger i byen Edirne. 

Provinsen ligger nordvest i den europeiske delen av Tyrkia og grenser til provinsene Kırklareli og Tekirdağ og i vest grenser den til Hellas og i nord til Bulgaria.

## Distrikter
Provinsen Edirne består av ni distrikter:

## Referanser




## Eksterne lenker
*
Ministerresident

**Ministerresident** er i diplomatiet en stasjonssjef av lavere rang. I 1818 ble ministerresidenter av Kongressen i Aachen innpasset i en egen, tredje diplomatisk rangklasse på et trinn under minister, men over chargé d'affaires. Tittelen gikk ut av bruk og den er ikke tatt med i Wien-konvensjonen om diplomatisk samkvem av 1961.

## Referanser
Alfvénbølger

**Alfvénbølger** og **magnetosoniske bølger** er ulike typer av magnetohydrodynamiske bølger i et magnetisert plasma (et plasma med et magnetfelt). Slike bølger oppstår naturlig ved alle typer forandringer i det magnetiserte plasmaet og er derfor av stor betydninger i alle typer plasmasystem, fra stjerner til fusjonsreaktorer.

Bølgene ble forutsett av den svenske fysikeren Hannes Alfvén i 1942 under hans arbeid med solflekkenes fysikk og rolle ved nordlys. Bølgene ble først bekreftet i laboratorieskala av S. Lundquist i 1949 og av Bo Lehnert ved Kungliga Tekniska högskolan i Stockholm i 1954. De har senere blitt påvist ved observasjoner av kosmiske fenomener.

## Eksterne lenker
*
Astrofysisk maser

En **astrofysisk maser** er en naturlig forekommende kilde til stimulert spektral linjeemisjon i mikrobølgeområdet av det elektromagnetiske spektrumet. Denna emisjonen kan oppstå molekylskyer, kometer, planetatmosfærer, stjerneatmosfærer eller fra ulike forhold i det interstellare rommet.

## Kilder
* Vladimir Strelnitski; Masers, Lasers and the Interstellar Medium, Astrophysics and Space Science, vol. 252  (1997).
* M. D. Gray and J. A. Yates; An ISO survey of possible water and hydroxyl IRASER transitions towards the star-forming regions W49, W3(OH) and Sgr B2M, Monthly Notices of the Royal Astronomical Society 310, 1153  (1999).
Henrik Andreas Broch

**Henrik Andreas Broch** (født 20. februar 1909 på Vang, død 15. desember 1976) var en norsk diplomat og ambassadør. Han var sendemann og minister til Brasil, Colombia, Venezuela, Ecuador, Sveits og Østerrike, senere ambassadør til Spania, Sverige, Tsjekkoslovakia og Romania.

Broch ble utdannet offiser i 1930 og begynte i utenrikstjenesten i 1931. Etter tjeneste ved Utenriksdepartementet i Oslo fra 1931 til 1933 tjenestegjorde han ved legasjonen og generalkonsulatetet i London fra 1933 til 1934. Han arbeidet deretter i Utenriksdepartementet 1934–1940 og i Handelsdepartementet 1940–45. Han ble i august 1945 konstituert som byråsjef i Utenriksdepartementet og i juli 1946 som legasjonsråd og konsul ved legasjonen i Stockholm. Han ble ambassaderåd der i desember 1949.

Fra 1951 til 1955 var Broch Norges sendemann og minister til Brasil, (Colombia), Venezuela og Ecuador. Fra 1955 til 1958 var han Norges sendemann og minister ved Norges ambassade i Bern (Sveits) og Wien (Østerrike). Broch var ambassadør til Spania fra 1961 til 1966, ambassadør til Sverige fra 1966 til 1973, til Tsjekkoslovakia og til Romania fra 1975 til 1977.

Henrik Andreas Broch var sønn av hoffsjef Peter Frederik Broch og Elisabeth Rustad. Besteforeldrene var rittmester Henrik Andreas Broch og Elisabeth Bergendahl på farssiden og hoffsjef Fritz Rustad og Marie Magdalene Schou på morssiden. Han var gift med Fanny Paus (1911–1999), datter av direktør Nicolay Nissen Paus og Else født Paus, som var hans slektning (gjennom Schou-familien; hennes besteforeldre var Ole Paus og Birgitte Halvordine Schou). Han var svoger til Axel Løvenskiold.

Henrik Andreas Broch var også etterkommer av Frederik Michael Frantz Wilhelm Løvenskiold og Maren Fransisca Paus (ikke påvist slektskap med hans kone).

## Utmerkelser
* Kommandør av St. Olavs Orden (1961) 
* Ærestegnet for fortjenester, 1958 (Østerrike)
* Deltakermedaljen
* Storkors av Isabella den katolskes orden fra Spania
* Storkors av Sydkorsordenen fra Brasil
* Kommandør av Dannebrogordenen
* Kommandør Nordstjerneordenen fra Sverige
* Offiser av Den hvite løves orden fra Tsjekkoslovakia

## Referanser
İzmir (provins)

**İzmir** er en av Tyrkias 81 provinser. Provinsens areal er 12&nbsp;016 km². Administrasjonssenteret ligger i byen İzmir. 

Provinsen ligger vest i Tyrkia og grenser til provinsene Balıkesir i nord, Manisa i øst og til Aydın i sør og i vest har den kystlinje mot Egeerhavet.

## Distrikter

Provinsen İzmir består av tretti distrikter:

## Referanser




## Eksterne lenker
*
5. serierunde i Toppserien 2011

**5. serierunde i [[Toppserien 2011]]** ble spilt torsdag den 28. april klokken 18:00.
  

## Fakta

## Tabell

Stillingen etter 28. april.

## Eksterne lenker
* Toppserien 2011: Terminliste og resultater  på altomfotball.no
Geografisk pol

En **geografisk pol** er ett av de to punktene &ndash; nordpolen og sydpolen &ndash; på overflaten av en roterende planet (eller andre roterende legemer) hvor rotasjonsaksen (eller bare *aksen*) møter overflaten til legemet. Den nordlige geografiske polen for et legeme ligger 90 grader nord for ekvator mens den sørlige geografiske polen ligger 90 grader sør for ekvator. Jordens poler ligger 10&nbsp;001,966&nbsp;km (WGS 84) fra ekvator målt langs jordoverflaten.

Det er mulig for en geografisk pol å «vandre» noe relativt til et legemes overflate på grunn av perturbasjoner i rotasjonen. Jordens virkelige fysiske nordpol og sydpol varierer syklisk med et par meter over et tidsrom på noen få år.

## Referanser
Progreso (Uruguay)

**Progreso** er en by i Canelones-departementet i det sørlige Uruguay. Byen har 16 244 innbyggere. 

## Historie
Progreso (spansk for «fremgang») ble grunnlagt i 1871.

## Befolkning
Progreso har 15 775 innbyggere *(Beregning 2011)*

## Kommune
Byens ordfører (*alcaldesa*) er Cristina Castro (2012).

## Transport
 Ruta 5 forbinder Progreso med Montevideo (sør) og Canelones (nord).

## Referanser


## Eksterne lenker
* www.progreso.com.uy  (spansk)
* Canelones, offisielle sider (spansk)
* Kart over Progreso (INE)